### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Begrundelse

Der har de seneste år været stor debat om ældreområdet og de store rekrutteringsudfordringer indenfor området. Debatten har vist, at der er behov for endnu større fokus på kerneopgaven samt fokus på det gode arbejdsmiljø for medarbejderne, og derfor er det Socialdemokratiets overbevisning, at dette også bør afspejle sig i arbejdet med budget 2023.

Vi ønsker, at borgerne skal kunne mærke, at der tilføres et løft til ældreplejen. Vi vil arbejde for, at der kommer flere medarbejdere på plejehjemmene i kommunen. Samtidig ønsker vi også et løft af hjemmeplejen, helt konkret i form af mere direkte omsorgstid for borgerne. Et løft af både plejehjem og hjemmepleje skal øge kvalitet, omsorgstid samt tryghed ved den aarhusianske ældrepleje. Dette forslag skal ses i sammenhæng med intentionerne i [adresse].

Forslag

• MSO beskriver, hvordan plejehjem og hjemmepleje løftes i overensstemmelse med ovenstående forslag

På vegne af Socialdemokratiet i [adresse]

Conny Kristiansen, formand sundhed- og omsorgsudvalget

Rasmus Friis, medlem af sundhed- og omsorgsudvalget